ரோச்செல் ராவ்

ரோச்செல் ராவ் (Rochelle Rao) 1988 நவம்பர் 25இல் பிறந்த இவர் ஒரு இந்திய விளம்பர நடிகை, நிகழ்ச்சித் தொகுப்பாளர் ஆவார். இவர் 2012 இல் மிஸ் இந்தியா இன்டர்நேஷனல் என்ற பட்டம் பெற்றுள்ளார். இவர் கிங்பிஷர் நாட்காட்டி மற்றும் பல்வேறு தொலைக்காட்சி நிகழ்ச்சிகளில் இடம்பெற்றுள்ளார். இவர் 2015 இல் பிக் பாஸ் 9 இல் போட்டியாளராக இருந்தார். தி கபில் சர்மா ஷோவில் 'லாட்டரி' என்ற முக்கிய கதாபாத்திரத்திலும் தோன்றியுள்ளார்.

ஆரம்பகால வாழ்க்கை 
ரோச்செல் ராவ் 1988 இல் சென்னையில் பிறந்தார். சென்னை எம்.ஓ.பி வைஷ்ணவ் மகளிர் கல்லூரியில் மின்னணு ஊடகத்தில் இளங்கலை பட்டம் பெற்றுள்ளார்.

ஃபெமினா மிஸ் இந்தியா 
ரோச்செல் ராவ் ஜனவரி 2012 இல் ஐந்தாவது பான்டலூன்ஸ் ஃபெமினா மிஸ் இந்தியா சவுத் போட்டியில் பங்கேற்றார், அங்கு இவர் முதல் ரன்னர்-அப் ஆனார். இவர் பட்டத்தை ஷமதா அஞ்சனிடம் இழந்தார். பின்னர் அவர் ஃபெமினா மிஸ் இந்தியாவில் பங்கேற்றார் மற்றும் ஃபெமினா மிஸ் இந்தியா சர்வதேச 2012 வெற்றியாளராக உருவெடுத்தார். இவர் "மிஸ் கிளாமரஸ் திவா", "மிஸ் ராம்ப் வாக்", "மிஸ் பாடி பியூட்டிஃபுல்" என்ற மூன்று பட்டங்களையும் வென்றுள்ளார். அக்டோபர் 2012 இல் ஜப்பான் ஒகினாவாவில் நடைபெற்ற மிஸ் இன்டர்நேஷனல் 2012 போட்டியில் இவர் இந்தியாவைப் பிரதிநிதித்துவப்படுத்தினார், அங்கு கலந்து கொண்ட 68 நாடுகளில் ஒன்பதாவது இடத்தைப் பிடித்தார். 

 தொழில் 
இவர் ஃபெமினா மிஸ் இந்தியா இன்டர்நேஷனல் 2012  பட்டம் வென்றார். இதற்கு முன்பு இவர் சென்னையில் ஒரு விளம்பர நடிகையாகவும் மற்றும் தொகுப்பாளராக இருந்தார். ரோச்செல்லுக்கு முந்தைய வெற்றியாளர் அங்கிதா ஷோரே என்பவர் முடிசூட்டினார். பின்னர் இவர் இந்தியன் பிரீமியர் லீக்கின் ஆறாவது பருவதிற்கு தொகுப்பாளராக மாறினார். தற்போது மும்பையில் வசித்து வரும் இவர் பல்வேறு நிகழ்ச்சிகளையும் தொலைக்காட்சி நிகழ்ச்சிகளையும் தொகுத்து வழங்கிவருகிறார். இவர் பல ஆண்கள் பத்திரிகைகளிலும் இடம்பெற்றுள்ளார்.Men's magazine 2 . Gqindia.com (22 February 1999). Retrieved on 2015-10-23.

பிப்ரவரி 2014இல் வெளிவந்த கிங்பிஷர் நாட்காடியில் இவர் இடம்பெற்றுள்ளார். ஆகஸ்ட் 2013 இல்,கலர் தொலைகாட்சியில் ஒளிபரப்பப்பட்ட'  ஜாலக் டிக்லா ஜா  என்ற நிகழ்ச்சியில் பருவம் 6 இல் ரோச்செல் வைல்ட் கார்டு மூலம் தோன்றினார். இவர் தனது நடிப்பைப் போலவே நிகழ்ச்சிக்கு தேர்வு செய்யப்படவில்லை.

2014 ஆம் ஆண்டில் ஃபியர் காரணி: கத்ரான் கே கிலாடி நிகழ்ச்சியின் 5 வது பருவத்திலும் இவர் தோன்றினார். ரோஹித் ஷெட்டி தொகுத்து வழங்கிய நிகழ்ச்சியில் இருந்து வெளியேற்றப்பட்ட இரண்டாவது போட்டியாளர் இவராவார். 2014 ஆம் ஆண்டின் பிற்பகுதியில், பாக்ஸ் லைஃப் இல் லைஃப் மே ஏக் பார் என்ற சாகச பயண நிகழ்ச்சியில் ஈவ்லின் சர்மா, பியா திரிவேதி மற்றும் மெஹக் சாஹல் ஆகியோருடன் இவர் தோன்றினார்.

2015 ஆம் ஆண்டில், ராவ் பிரபலமான இந்திய ரியாலிட்டி தொலைக்காட்சி தொடரான பிக் பாஸ் 9 இல் காதலன் கீத் செக்வீராவுடன் போட்டியாளரானார். இவர் ப்ரின்ஸ் நருலாவுடன் ஜோடியாக இருந்தார், ஆனால் பின்னர் ரிமி செனுடன் மாற்றப்பட்டார். இவர் வலுவான போட்டியாளர்களில் ஒருவராக இருந்தார் மற்றும் இறுதிப் போட்டியாளராகவும் இருந்தார். ராவ் தற்போது ஏப்ரல் 2016 அன்று தொடங்கிய சோனி டிவியில் பிரபலமான நகைச்சுவை நிகழ்ச்சியான தி கபில் சர்மா ஷோவில் பல்வேறு வேடங்களில் நடிக்கிறார்.

தொலைக்காட்சி

பிற தோற்றங்கள்

குறிப்புகள்

External links
 
 

1988 பிறப்புகள்
வாழும் நபர்கள்
சென்னை நடிகைகள்
சென்னை வடிவழகிகள்